Outlook Web App อีเมล Exchange ใน iPhone BlackBerry อีเมล Exchange ใน Android โปรแกรม Outlook แบบดั้งเดิม
ก่อนจะพยายามเข้าอีเมลบริษัทจากที่บ้าน ให้ติดต่อแผนก IT ของบริษัทซะก่อน ว่าเป็นไปได้ไหม ผิดกฎอะไรหรือเปล่า เพราะบริษัทใหญ่หลายๆ ที่เขาไม่อนุญาตให้พนักงานเข้าใช้อีเมลบริษัทจากที่บ้านหรือที่ไหนก็ตามด้วยเหตุผลเรื่องความปลอดภัย นอกจากนี้แผนก IT ยังช่วยแนะนำให้คำปรึกษาได้ด้วยว่าจะเข้าอีเมลบริษัทนอกเวลางานยังไง (ในกรณีที่อนุญาต) อันนี้ก็แล้วแต่ว่าบริษัทใช้ผลิตภัณฑ์ตัวไหนของ Microsoft แต่ก็พอมีอยู่วิธีสองวิธีที่คุณสามารถเข้าอีเมลจากเบราว์เซอร์ได้ ถ้าบริษัทใช้ Office 365 for Business หรือเซิร์ฟเวอร์ Exchange ที่ตั้งค่าให้เข้าใช้ผ่านเว็บได้ คุณก็สามารถใช้ Outlook Web App (แต่ก่อนเป็น Outlook Web Access) เข้าอีเมลบริษัทของคุณได้เลย ถ้าบริษัทของคุณใช้ Outlook Web App เวลาจะเข้าหน้าล็อกอินก็ต้องดูว่าบริษัทตั้งค่าอีเมลไว้แบบไหน   ถ้าเป็น Office 365 for Business - ให้ไปที่ portal.office.com  ถ้าเป็นเซิร์ฟเวอร์ Exchange - ให้ไปที่หน้าล็อกอินของเซิร์ฟเวอร์ Exchange เช่น ถ้าบริษัทคุณชื่อ "Interslice" หน้าล็อกอิน Exchange ของคุณก็จะเป็น mail.interslice.com ให้คุณใส่อีเมลกับรหัสผ่าน Office 365 for Business หรือ Exchange ของคุณ ถ้าไม่รู้ให้สอบถามแผนก IT ของบริษัท พอล็อกอินเข้ามาแล้ว คุณก็จะเข้าไปที่ inbox ในบัญชีของคุณได้เลย ขั้นตอนนี้จะแตกต่างกันไป แล้วแต่ว่าเป็น Office 365 for Business หรือ Exchange   ถ้าเป็น Office 365 for Business - ให้คลิกปุ่มเพื่อเปิดแอพ (จะเป็นรูปตาราง) แล้วเลือก "Mail" ถ้าเป็นเซิร์ฟเวอร์ Exchange - ให้คลิกตัวเลือก "Mail" ในแถบนำทาง พอคุณเข้ามาที่ inbox แล้ว ก็สามารถเปิดอ่าน ตอบ และเขียนข้อความใหม่ได้เลยเหมือนเวลาใช้โปรแกรมหรือเว็บให้บริการอีเมลทั่วไป โฟลเดอร์ของคุณจะอยู่ทางซ้ายของหน้าจอ และข้อความอยู่ตรงกลาง พอเลือกข้อความไหนแล้วก็จะไปปรากฏที่กรอบขวาของหน้าจอ หลายบริษัทใหญ่ไม่อนุญาตให้พนักงานเข้าใช้อีเมลบริษัทจากที่บ้านหรือที่ไหนก็ตามด้วยเหตุผลเรื่องความปลอดภัย ให้ติดต่อสอบถามแผนก IT ของบริษัทซะก่อน ว่าเป็นไปได้ไหม ผิดกฎอะไรหรือเปล่า ถ้าได้ แผนก IT นี่แหละที่จะบอกวิธีการเข้าใช้ให้คุณได้ดีที่สุด ถ้าคุณมีบัญชีอีเมลของ Office 365 for Business หรือ Exchange ก็เพิ่มลงในแอพ Mail ของ iPhone ได้เลย แต่ต้องถามแผนก IT ให้แน่ใจก่อนนะว่าทำได้ เพื่อเปิด settings ของบัญชีอีเมลทั้งหมดที่ใช้งานอยู่ เพื่อใส่บัญชีอีเมล Exchange กับ Office 365 for Business ของคุณ อย่าลืมรวมชื่อเว็บข้างท้ายอีเมลด้วย (เช่น "name@interslice.com") เพื่อเพิ่มบัญชี Exchange หรือ Office 365 for Business ของคุณลงในแอพ Mail  ถ้าคุณเชื่อมต่อเซิร์ฟเวอร์ Exchange หรือ Office 365 for Business ไม่ได้ ให้ติดต่อแผนก IT เพราะคุณอาจไม่ได้รับอนุญาตให้ใช้งานผ่านมือถือ บางเซิร์ฟเวอร์ Exchange ต้องให้คุณตั้ง passcode ด้วยตอนเพิ่มบัญชี โดยจะขึ้นเตือนให้คุณใส่ passcode ตอนจะเช็คอีเมลบริษัท ไม่ใช่ทุกบริษัทที่อนุญาตให้พนักงานใช้อีเมลบริษัทนอกเวลางาน และหลายบริษัทมีขั้นตอนพิเศษที่ต้องทำก่อนเข้าใช้ได้ ให้คุณติดต่อแผนก IT ของบริษัท ว่าอนุญาตให้คุณใช้อีเมลบริษัทผ่าน BlackBerry ไหม ถ้าได้ ต้องทำยังไง  ถ้าบริษัทใช้ BlackBerry Enterprise Cloud Services แผนก IT ต้อง activate แต่ละอุปกรณ์และแต่ละบัญชีก่อน ถึงจะใช้งานได้ จะอยู่ที่หน้า Home เพื่อแสดงบัญชีทั้งหมดที่เชื่อมต่ออยู่กับ BlackBerry เพื่อเพิ่มบัญชีใหม่ลง BlackBerry ถ้าเป็นบัญชี Exchange หรือ Office 365 for Business ก็เลือกอันนี้ได้เลย BlackBerry จะเริ่มเชื่อมต่อบัญชี Exchange หรือ Office 365 for Business ของคุณโดยอัตโนมัติ  ถ้า BlackBerry ไม่สามารถเชื่อมต่อกับบัญชีอีเมลบริษัทของคุณได้ ต้องไปติดต่อแผนก IT ว่ามีขั้นตอนไหนที่ต้องทำเพิ่มเติมหรือเปล่า อันนี้ก็แล้วแต่นโยบายของบริษัทคุณ คุณอาจไม่ได้รับอนุญาตให้ใช้อีเมลบริษัทนอกเวลางาน ลองติดต่อสอบถามแผนก IT ดูว่าขอเชื่อมต่อเซิร์ฟเวอร์ Exchange จากอุปกรณ์ Android ได้ไหม และต้องมีขั้นตอนพิเศษยังไงถึงจะเชื่อมต่อได้ ถ้าแผนก IT อนุญาตแล้ว ก็ให้คุณเพิ่มบัญชี Exchange หรือ Office 365 for Business ของคุณเข้าไปด้วยแอพ Settings ในเครื่อง  Android ของคุณ เพื่อแสดงทุกบัญชีที่เชื่อมต่ออยู่กับเครื่อง Android ของคุณ เพื่อเพิ่มบัญชี Exchange หรือ Office 365 for Business ลง Android ให้ใส่อีเมลบริษัทที่คุณใช้กับ Exchange แล้วแตะ "Next" ใส่รหัสผ่านของอีเมลบริษัท ถ้าไม่รู้ให้สอบถามแผนก IT จะมีอีเมลกับรหัสผ่านของคุณ รวมถึงเซิร์ฟเวอร์ พอร์ท แล้วก็ประเภทการรักษาความปลอดภัย ให้คุณปล่อยไว้เป็นค่า default ก็ได้ แต่ถ้าแผนก IT แนะนำให้เปลี่ยนตรงไหนก็ทำไปตามนั้น  ถ้าคุณเชื่อมต่อเซิร์ฟเวอร์ Exchange ไม่ได้ ให้ติดต่อแผนก IT เพราะคุณอาจไม่ได้รับอนุญาตให้ใช้อีเมลบริษัทนอกเวลางาน เดี๋ยวแผนก IT เขาจะแนะนำวิธีแก้ไขให้เอง พอเชื่อมต่อบัญชีแล้ว คุณเลือกได้ว่าจะ sync ข้อมูลไหนกับ Android อย่าลืมเลือก "Sync Email" จะได้รับอีเมลบริษัทใน Android ได้ พอเพิ่มบัญชีเข้าไปแล้ว คุณก็เข้าใช้อีเมลบริษัทได้เลยจากแอพ Email หรือ Mail ของ Android แต่ละบริษัทก็มีกฎข้อบังคับและนโยบายเกี่ยวกับการใช้อีเมลบริษัทแตกต่างกันไป แผนก IT ของบริษัทนี่แหละที่จะแนะนำคุณได้ ว่าต้องทำยังไงถึงจะเข้าใช้อีเมลของบริษัทได้จากที่อื่น (ถ้าอนุญาต) ถ้าบริษัทใช้ Exchange หรือ Office 365 for Business ก็ให้เพิ่มบัญชีลงใน Outlook ของเครื่อง Windows หรือ Mac ที่คุณใช้ เพื่อดูข้อมูลบัญชีอีเมลปัจจุบันของคุณ เพื่อเพิ่มบัญชีใหม่ลงใน Outlook Outlook จะตรวจสอบหาประเภทเซิร์ฟเวอร์ที่ใช้เชื่อมต่อโดยอัตโนมัติ หลังจากนั้นจะให้คุณใส่รหัสผ่านอีกครั้งระหว่างเตรียมการ  หมายเหตุ Outlook 2016 รองรับการเพิ่มบัญชี Exchange ด้วยระบบอัตโนมัติเท่านั้น และต้องให้ผู้ดูแลระบบ Exchange ของคุณตั้งค่าเซิร์ฟเวอร์ให้ซะก่อน นอกจากนี้ Outlook 2016 ยังไม่รองรับเซิร์ฟเวอร์ Exchange 2007 ด้วย พอล็อกอินด้วยบัญชีของคุณแล้ว คุณก็ใช้ Outlook รับ-ส่งอีเมลบริษัทได้เลย แค่เลือก work inbox จากเมนูนำทางด้านซ้ายมือ
ติดต่อแผนก IT ของบริษัท. เช็คก่อนว่าบริษัทใช้ Office 365 หรือเซิร์ฟเวอร์ Exchange ที่รองรับ Outlook Web App (Access) หรือเปล่า. ไปที่หน้าล็อกอินของบริการอีเมลที่บริษัทใช้. ล็อกอินด้วยอีเมลกับรหัสผ่านของคุณ. เปิด inbox. อ่านและตอบอีเมลได้เลย. ติดต่อแผนก IT ของบริษัท. เปิดแอพ Settings ใน iPhone. เลือก "Mail, Contacts, Calendars". แตะที่ "Add Account" แล้วเลือก "Exchange". ใส่อีเมลกับรหัสผ่านเข้าไป. อย่าลืมกดปุ่ม "Mail" ไปที่ on แล้วแตะ "Save". ถ้ามีขึ้นเตือนก็ให้ตั้ง passcode ด้วย. ติดต่อแผนก IT ของบริษัท. เปิดเมนู Settings ใน BlackBerry. เลือก "System Settings" แล้วแตะที่ "Accounts". แตะปุ่ม "Add account". เลือก "Email, Calendar, and Contacts" จากในลิสต์ประเภทบัญชี. ใส่อีเมลกับรหัสผ่านเข้าไป. ติดต่อแผนก IT ของบริษัท. เปิดแอพ Settings ใน Android. เลือกตัวเลือก "Accounts". แตะที่ปุ่ม "+ Add account" แล้วเลือก "Exchange". ใส่อีเมลบริษัทเข้าไป. ใส่รหัสผ่านของอีเมล. ตรวจสอบความถูกต้องของข้อมูลบัญชีและเซิร์ฟเวอร์. ตั้งค่าบัญชี. เข้าใช้อีเมลบริษัทจากแอพ Email หรือ Mail. ติดต่อแผนก IT ของบริษัท. เปิด Outlook ในคอม. คลิกเมนู File แล้วเลือก "Info". คลิกปุ่ม "Add Account". ใส่อีเมลบริษัทกับรหัสผ่านเข้าไป. เข้าใช้อีเมลบริษัทของคุณได้เลย.
https://www.wikihow.com/Access-Work-Email-from-Home https://www.wikihow.com/Access-Work-Email-from-Home https://www.wikihow.com/Access-Work-Email-from-Home https://www.wikihow.com/Access-Work-Email-from-Home https://www.wikihow.com/Access-Work-Email-from-Home
Outlook Web App iPhone Exchange Email BlackBerry Android Exchange Email Outlook Client